stanford-oval/wikipedia huggingface dataset:
โรงเรียนสันติวิทยาสรรพ์
ประวัติ

โรงเรียนสันติวิทยาสรรพ์ ได้จัดตั้งขึ้นเมื่อวันที่ 9 มีนาคม 2522 ณ บริเวณที่ดินสาธารณประโยชน์บ้านพวยเด้ง ปัจจุบันมีเนื้อที่ทั้งหมด 216 ไร่ 40 ตารางวา โดยการจัดตั้งโรงเรียนเริ่มตั้งแต่ปี 2519 แต่พึ่งได้รับการจัดตั้งในปี 2522 โดยในปี พ.ศ. 2519 ชาวบ้านตำบลโนนปอแดง ตำบลท่าช้างคล้อง และตำบลโนนป่าซาง มีแนวคิดในการขอจัดโรงเรียนมัธยมศึกษาประจำตำบลให้ลูกหลานได้เรียนใกล้บ้าน แต่ยังไม่มีข้อยุติเกี่ยวกับที่จัดตั้ง ต่อมาในปี พ.ศ. 2521 สภาตำบลท่าช้างคล้องได้มีมติมอบที่ดินสาธารณประโยชน์บ้านพวยเด้ง ซึ่งเดิมเป็นที่เลี้ยงสัตว์ในโรงเรียน ประมาณ 150 ไร่ และชาวบ้านช่วยกันบริจาคทรัพย์ แรงงานปรับสถานที่และก่อสร้างอาคารชั่วคราว 1 หลัง เป็นอาคารไม้ชั้นเดียว หลังคามุงหลังกะสี ขนาด 2 ห้องเรียนหลังจากนั้นสภาตำบลท่าช้างคล้อง และตำบลโนนป่าซาง ได้ดำเนินการก่อตั้งเป็นโรงเรียนประจำตำบลท่าช้างคล้อง หลังจากนั้นในปี พ.ศ. 2522 กรมสามัญศึกษาได้อนุมัติให้โรงเรียนสันติวิทยาสรรพ์ ทำการเปิดสอนระดับชั้นมัธยาศึกษาปีที่ 1 ปีการศึกษา 2522 ตามประกาศกระทรวงศึกษาธิการ เรื่อง ตั้งโรงเรียนรัฐบาลประกาศ ณ วันที่ 9 มีนาคม 2522 และในปีนี้ นายประสิทธิ์ พจนธารี รักษาการในตำแหน่งครูใหญ่ ได้ขอรับบริจาคที่ดินเพิ่ม รวมเนื้อที่ทั้งหมด 216 ไร่ 40 ตารางวา
เนื่องจากกระทรวงมหาดไทยได้ประกาศตั้งกิ่งอำเภอผาขาวขึ้น โดยแยกการปกครองออกจากอำเภอภูกระดึง โรงเรียนสันติวิทยาสรรพ์ จึงตั้งขึ้นอยู่กับกิ่งอำเภอผาขาว ตั้งแต่วันที่ 15 กุมภาพันธ์ พ.ศ. 2531 และเปลี่ยนสภาพเป็นโรงเรียนประจำอำเภอ ต่อมากระทรวงมหาดไทย ได้ประกาศตั้งเป็นอำเภอผาขาวขึ้น ตั้งแต่วันที่ 4 พฤศจิกายน พ.ศ. 2536 ตามที่ตั้งโรงเรียนปัจจุบัน ตั้งแต่ปีการศึกษา 2537 เปิดสอนตั้งแต่ชั้นมัธยมศึกษาปีที่ 1 - 6
ในปี พ.ศ. 2546 รัฐบาลปฏิรูประบบการศึกษา ยุบกรมสามัญศึกษาและตั้งสำนักงานคณะกรรมการการศึกษาขั้นพื้นฐานขึ้น โรงเรียนสันติวิทยาสรรพ์ จึงสังกัดสำนักงานคณะกรรมการการศึกษาขั้นพื้นฐานเข้าร่วมโครงการโรงเรียนแกนนำจัดการเรียนร่วม ของสำนักงานเขตพื้นที่การศึกษาเลยเขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งแต่ปีการศึกษา 2551–ปัจจุบัน และในปี พ.ศ. 2552 โรงเรียนสันติวิทยาสรรพ์ผ่านการประเมินและรับรองเป็นโรงเรียนต้นแบบ 1 อำเภอ 1 โรงเรียนในฝัน ( โรงเรียนดีใกล้บ้าน ) รุ่นที่ 2 จากสำนักงานคณะกรรมการการศึกษาขั้นพื้นฐาน กระทรวงศึกษาธิการ เมื่อวันที่ 25 กันยายน พ.ศ. 2552 และในปีการศึกษา 2560 โรงเรียนสันติวิทยาสรรพ์ก็ได้รับการคัดเลือกและประเมิณให้เป็น ศูนย์การเรียนรู้ตามหลักปรัชญาของเศรษฐกิจพอเพียงด้านการศึกษาแห่งที่ 2 ของจังหวัดเลย
ณ ปัจจุบัน โรงเรียนสันติวิทยาสรรพ์ มีอาคารเรียน 3 อาคาร อาคารปฏิบัติการ 3 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียน 1,013 คน จัดเป็นโรงเรียนมัธยมศึกษาขนาดกลาง ปัจจุบันมีนายจักรพงศ์ แถลงกัณฑ์ เป็นผู้อำนวยการโรงเรียนสันติวิทยาสรรพ์
สถานที่ภายในโรงเรียน

โรงเรียนสันติวิทยาสรรพ์มีอาคารเรียน 3 หลัง อาคารปฏิบัติการ 3 หลัง อาคารชั่วคราว 1 หลัง หอประชุม 1 หลัง และสถานที่ต่าง ๆ ดังนี้
หอประชุมโรงเรียนสันติวิทยาสรรพ์
หอประชุมโรงเรียนสันติวิทยาสรรพ์ (หลังใหม่)
อาคาร 1
อาคาร 2
อาคาร 3
อาคารหมวดคหกรรม
อาคารหมวดอุตสาหกรรม
อาคารหมวดเกษตรกรรม
อาคารโรงอาหาร
สนามฟุตบอล
ลานกิจกรรม
แหล่งข้อมูลอื่น

เว็บไซต์โรงเรียนสันติวิทยาสรรพ์ เก็บถาวร 2018-11-12 ที่ เวย์แบ็กแมชชีน
เว็บไซต์สำนักงานเขตพื้นที่การศึกษามัธยมศึกษาเขต 19 สพฐ[ลิงก์เสีย]
คลองบางพรม

คลองบางพรมบริเวณวัดกาญจนสิงหาสน์วรวิหาร
คลองบางพรม หรือ คลองบางพรหม เป็นคลองในท้องที่เขตตลิ่งชันและเขตทวีวัฒนา กรุงเทพมหานคร เชื่อมต่อคลองชักพระกับคลองทวีวัฒนา ในเขตตลิ่งชันมีความยาว 5,400 เมตร และในเขตทวีวัฒนามีความยาว 6,640 เมตร
บริเวณคลองบางพรมมีชุมชนเมืองดั้งเดิม มีวัดเก่าแก่สมัยอยุธยาตั้งอยู่ริมคลองคือวัดรัชฎาธิษฐานราชวรวิหาร ฝั่งตรงข้ามคือวัดกาญจนสิงหาสน์วรวิหาร รวมถึงวัดอินทราวาส ฝั่งตรงข้ามคือวัดเทพพล และวัดศิริวัฒนาราม ที่วัดนี้มีศาลแม่โพสพ มีประวัติว่าเมื่อร้อยกว่าปีมาแล้ว มีชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน แต่รุ่งเช้าขึ้นมา ข้าวสารนั้นกลับงอกเป็นต้นข้าวสองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วเลยกลายเป็นที่นับถือของชาวนาแถบบางพรม จนมีการตั้งศาลทรงไทยขึ้นเป็นที่ประดิษฐาน ที่สี่แยกจุดตัดของคลองบางพรมกับคลองลัดมะยม
ในสมัยรัชกาลที่ 5–6 แห่งกรุงรัตนโกสินทร์ ย่านนี้ยังมีพื้นที่การทำนา เมื่อราว พ.ศ. 2500 ชุมชนย่านคลองบางพรมมีการทำสวนอยู่ปากคลอง จนเมื่อราว พ.ศ. 2520 จากที่นาได้กลายมาเป็นที่ทำสวน
ปัจจุบันชุมชนย่านคลองบางพรมส่วนใหญ่เป็นพื้นที่เกษตรกรรม ประชาชนในชุมชนส่วนใหญ่มีอาชีพเกษตรกรรม ค้าขาย และรับราชการ
ดราก้อนบอล ไค

| --- | --- |
ดราก้อนบอล ไค
ドラゴンボール改
ชื่อภาษาอังกฤษ: Dragon Ball KAI (ญี่ปุ่น)Dragon Ball Z KAI (FUN Animation)
แนว: แอคชั่น, ไซไฟ
อนิเมะ
สตูดิโอ: โตเอแอนิเมชัน
ดราก้อนบอล ไค (ญี่ปุ่น: ドラゴンボール改; โรมาจิ: Doragon Boru Kai) เป็นภาพยนตร์อนิเมะของซีรีส์ดราก้อนบอลจากผลงานของ อากิระ โทริยามะ โดยซีรีส์นี้เป็นซีรีส์ครบรอบวาระ 20 ปีจากการออกอากาศเรื่อง ดราก้อนบอล Z โดยกลับมาทำใหม่ในระบบ High Definition Television (โทรทัศน์ความละเอียดสูง) เนื้อหาจะถูกตัดต่อใหม่ ให้กระชับฉับไวขึ้น  เสียงประกอบ และ ดนตรี จะแต่งขึ้นมาใหม่ทั้งหมดให้เหมาะกับยุคนี้ แต่ยังคงใช้นักพากย์เดิมและใช้นักพากย์ใหม่ด้วย
ออกอากาศในญี่ปุ่นในวันที่ 5 เมษายน 2552 ซึ่งได้ออกอากาศเพียง 97 ตอน โดยตอนที่ 98 มีเพียงรูปแบบ DVD และ Blu-Ray เท่านั้น ส่วนเนื้อเรื่องในบทจอมมารบู ซึ่งเป็นบทสุดท้ายจากซีรีส์ "ดราก้อนบอล Z" ได้กลับมาออกอากาศใหม่อีกครั้งในตอนที่ 99-159 ออกอากาศเมื่อวันที่ 6 เมษายน 2557
ในประเทศไทย ออกอากาศทางฟรีทีวี ทางโมเดิร์นไนน์ทีวี ทุกวันพฤหัสบดีและศุกร์ เวลา 16:30-17:00น. ตั้งแต่วันที่ 2 กุมภาพันธ์ พ.ศ. 2555 ถึงปี พ.ศ. 2556 โดยออกอากาศทั้งสิ้น 98 ตอน
ออกอากาศซ้ำอีกครั้งทางช่อง 9 เอ็มคอตเอชดี ทั้งหมด 54 ตอน
เดือนมกราคม 2560: ออกอากาศทุกวันอาทิตย์ เวลา 10:05-10:30 น.
เดือนกรกฎาคม 2560: ออกอากาศทุกวันอาทิตย์ เวลา 10:30-11:00 น.
เดือนพฤศจิกายน 2560 - มกราคม 2561: ออกอากาศทุกวันอาทิตย์ เวลา 10:00-10:30 น.
ซึ่งในการออกอากาศครั้งนี้สามารถรับชมได้ในระบบโทรทัศน์ความละเอียดสูงอีกด้วย นอกจากนี้ยังเคยออกอากาศทางการ์ตูนเน็ตเวิร์ค ประเทศไทย ทางช่อง Cartoon Network และ Toonami Asia (ดูแลงานพากย์โดย SDI Media) ลิขสิทธิ์ในการจัดจำหน่ายรูปแบบ DVD ในตอนที่ 1-98 เป็นของ บริษัทไรท์บียอนด์ และได้แบ่งจำหน่ายเป็น 2 ซีซั่น โดยใช้เสียงพากย์ต้นฉบับที่ออกอากาศทาง ช่อง 9 เอ็มคอตเอชดี
ประวัติ

ดราก้อนบอล ไค เป็นการนำภาพอนิเมะ ดราก้อนบอล Z มาทำในรูปแบบรีมาสเตอร์ใหม่อีกครั้ง และนอกจากนี้เนื้อหาที่ดำเนินเรื่องจะถูกตัดต่อใหม่ให้กระชับฉับไวขึ้น ในส่วนเสียงที่พากย์ตัวละครในเรื่องได้กลับมาพากย์เสียงใหม่โดยมีนักพากย์เดิมและนักพากย์คนใหม่ที่มาพากย์ในเรื่องนี้อีกด้วย
ในช่วงออกอากาศครั้งแรกได้ดำเนินเนื้อเรื่องตั้งแต่บทชาวไซย่าถึงบทเซล มีกำหนดจำนวนตอนที่ฉายทั้งหมด 98 ตอนทว่ากลับออกอากาศไม่จบเนื่องจากมีเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ทำให้ออกอากาศเพียง 97 ตอน แต่อย่างไรก็ตามตอนที่ 98 ได้ปรากฏเพียงดีวีดีและบลูเรย์เท่านั้น
หลังจากช่วงบทเซลสิ้นสุดลง อะนิเมเรื่องโทริโกะได้ออกอากาศแทนจากเวลาที่ออกอากาศในช่วงเวลา 3 ปี และได้กลับมาอีกครั้งในบทจอมมารบู ออกอากาศเมื่อช่วงเดือนกุมภาพันธ์ปี 2014 ซึ่งต่างประเทศได้ออกอากาศก่อน ส่วนที่ญี่ปุ่นได้ออกอากาศในเดือนเมษายนปีเดียวกัน
ตัวละคร

ดูเพิ่ม: รายชื่อตัวละครในดราก้อนบอล และ รายชื่อตัวละครในดราก้อนบอลแซด
รายชื่อตอน

| 123 |  (見えた！かすかな希望　目を覚ませ戦士達！！)  | 28 กันยายน 2557 |  |  |  |  |  |  |  |
| 124 |  (邪魔者を探せ　バビディの復讐作戦開始！)  | 5 ตุลาคม 2557 |  |  |  |  |  |  |  |
| 125 |  (試練の時　伝説の力を手に入れろ！)  | 12 ตุลาคม 2557 |  |  |  |  |  |  |  |
| 126 |  (魔人ブウを食い止めろ 限界！超サイヤ人3!!)  | 19 ตุลาคม 2557 |  |  |  |  |  |  |  |
| 127 |  (見え始めた真価　反逆のブウ)  | 26 ตุลาคม 2557 |  |  |  |  |  |  |  |
| 128 |  (カッコ悪い!? 特訓、フュージョンポーズ！)  | 2 พฤศจิกายน 2557 |  |  |  |  |  |  |  |
| 129 |  (バイバイみんな!!孫悟空あの世に帰る)  | 9 พฤศจิกายน 2557 |  |  |  |  |  |  |  |
| 130 |  (見つけた、悟飯！界王神界で猛特訓！)  | 16 พฤศจิกายน 2557 |  |  |  |  |  |  |  |
| 131 |  (誕生！合体超戦士 その名は、ゴテンクス!!)  | 23 พฤศจิกายน 2557 |  |  |  |  |  |  |  |
| 132 |  (魔人を倒すのは誰だ？最強の男始動!!)  | 30 พฤศจิกายน 2557 |  |  |  |  |  |  |  |
| 133 |  (パワーアップは続く!?完成！超ゴテンクス！)  | 7 ธันวาคม 2557 |  |  |  |  |  |  |  |
| 134 |  (怒りが産み出したモノ もうひとりの魔人！)  | 14 ธันวาคม 2557 |  |  |  |  |  |  |  |
| 135 |  (ブウがブウを食べちゃった 新たな魔人襲来!!)  | 21 ธันวาคม 2557 |  |  |  |  |  |  |  |
| 136 |  (破局へまっしぐら！タイムリミットは1時間!!)  | 28 ธันวาคม 2557 |  |  |  |  |  |  |  |
| 137 |  (特訓完了！これで終わりだ魔人ブウ)  | 11 มกราคม 2558 |  |  |  |  |  |  |  |
| 138 |  (オバケでブウ退治 必殺！カミカゼアタック!!)  | 18 มกราคม 2558 |  |  |  |  |  |  |  |
| 139 |  (ゴテンクスのとっておき 変身！超ゴテンクス３！！)  | 25 มกราคม 2558 |  |  |  |  |  |  |  |
| 140 |  (ノリノリ！ブウブウバレーボール！)  | 1 กุมภาพันธ์ 2558 |  |  |  |  |  |  |  |
| 141 |  (お待たせみんな！新生悟飯、地球へ!!)  | 8 กุมภาพันธ์ 2558 |  |  |  |  |  |  |  |
| 142 |  (ブウを圧倒！究極悟飯の超パワー！！)  | 15 กุมภาพันธ์ 2558 |  |  |  |  |  |  |  |
| 143 |  (ブウの悪巧み ゴテンクス吸収！？)  | 1 มีนาคม 2558 |  |  |  |  |  |  |  |
| 144 |  (大界王神の妙案！よみがえれ孫悟空！！)  | 15 มีนาคม 2558 |  |  |  |  |  |  |  |
| 145 |  (奇跡は一度…　なるか悟空とアイツの超合体)  | 22 มีนาคม 2558 |  |  |  |  |  |  |  |
| 146 |  (無敵！究極の戦士ベジット！)  | 29 มีนาคม 2558 |  |  |  |  |  |  |  |
| 147 |  (ブウの奥の手！吸収された戦士たち！！)  | 5 เมษายน 2558 |  |  |  |  |  |  |  |
| 148 |  (悟飯たちを助け出せ！悟空とベジータの潜入作戦(ミッション)！)  | 12 เมษายน 2558 |  |  |  |  |  |  |  |
| 149 |  (体内から緊急脱出！ブウ最悪への逆変身！！)  | 19 เมษายน 2558 |  |  |  |  |  |  |  |
| 150 |  (地球消滅！！始まりのブウの非道な一撃！！)  | 26 เมษายน 2558 |  |  |  |  |  |  |  |
| 151 |  (最後の頂上決戦！界王神界で決着だ！！)  | 3 พฤษภาคม 2558 |  |  |  |  |  |  |  |
| 152 |  (頑張れカカロット！お前がＮｏ．１だ！！)  | 10 พฤษภาคม 2558 |  |  |  |  |  |  |  |
| 153 |  (勝負は１分間　ベジータ命懸けの時間稼ぎ！)  | 17 พฤษภาคม 2558 |  |  |  |  |  |  |  |
| 154 |  (閃いた秘策　２つの願いを叶えたまえ！)  | 24 พฤษภาคม 2558 |  |  |  |  |  |  |  |
| 155 |  (オラに元気を分けてくれ！作るぜでっかい元気玉！！)  | 31 พฤษภาคม 2558 |  |  |  |  |  |  |  |
| 156 |  (世界の救世主はおまえだ！みんなの元気玉完成！！)  | 7 มิถุนายน 2558 |  |  |  |  |  |  |  |
| 157 |  (やっぱり最強孫悟空！！魔人ブウ消滅)  | 14 มิถุนายน 2558 |  |  |  |  |  |  |  |
| 158 |  (そして１０年後…久しぶりの天下一武道会！)  | 21 มิถุนายน 2558 |  |  |  |  |  |  |  |
| 159 |  (もっと強く！悟空の夢は終わらない！！)  | 28 มิถุนายน 2558 |  |  |  |  |  |  |  |
รายชื่อนักพากย์

หมายเหตุ: ข้อความที่แสดงตัวหนา หมายถึงนักพากย์ที่รับบทพากย์ต่อจากนักพากย์คนเก่าที่บางคนไม่ได้รับบทพากย์เดิมหรือนักพากย์บทเดิมเสียชีวิต
รายชื่อนักพากย์ > ญี่ปุ่น

ซุน โกคู พากย์โดย มาซาโกะ โนซาวะ
ซุน โกฮัง พากย์โดย มาซาโกะ โนซาวะ
เบจิต้า พากย์โดย โฮริคาวะ เรียว
พิคโกโร่ พากย์โดย โทชิโอะ ฟุรุคาวะ
คุริริน พากย์โดย มายูมิ ทานากะ
บูลม่า พากย์โดย ฮิโรมิ สึรุ
หยำฉา พากย์โดย โทรุ ฟุรุยะ
จีจี้ พากย์โดย นาโอโกะ วาตานาเบ
เทนชินฮัง พากย์โดย ฮิคารุ มิโดริคาวะ
เดนเด้ พากย์โดย ฮิราโนะ อายะ
รายชื่อนักพากย์ > ไทย

ซุน โกคู พากย์โดย ภัทรวุฒิ สมุทรนาวี
ซุน โกฮัง พากย์โดย วิภาดา จตุยศพร
เบจิต้า พากย์โดย ไกวัล วัฒนไกร
พิคโกโร่ พากย์โดย มนูญ เรืองเชื้อเหมือน
คุริริน พากย์โดย อิทธิพล มามีเกตุ
บูลม่า พากย์โดย ศันสนีย์ ติณห์กีรดีศ
หยำฉา พากย์โดย มนูญ เรืองเชื้อเหมือน
จีจี้ พากย์โดย วิภาดา จตุยศพร
เทนชินฮัง พากย์โดย ธนกฤต เจนคลองธรรม
เดนเด้ พากย์โดย ศันสนีย์ ติณห์กีรดีศ
เพลงประกอบ

"Dragon Soul" (ตอนที่ 1 - 98)
"Kuu-Zen-Zetsu-Go" (ญี่ปุ่น: 空・前・絶・後 Kuu-Zen-Zetsu-Go; โรมาจิ: คู เซน เซทสึ โก) (ตอนที่ 99 - 159)
"Yeah Break Care Break" (ตอนที่ 1 - 54)
"Kokoro no Hane" (ญี่ปุ่น: 心の羽根; โรมาจิ: โคโคโระ โนะ ฮาเนะ) (ตอนที่ 55 - 98)
เวอร์ชันภาษาไทย (การ์ตูนเน็ตเวิร์ค): "ปีกแห่งดวงใจ"
"Haikei Zarathustra" (ญี่ปุ่น: 拝啓、ツラツストラ; โรมาจิ: ไฮเคย์ ซาราธุสตรา) (ตอนที่ 99 - 111)
"Junjo" (ญี่ปุ่น: 純情; โรมาจิ: จุนโจ) (ตอนที่ 112 - 124)
ร้องโดย เลโอ อิเอริ
"Oh Yeah!!!!!!!" (ตอนที่ 125 - 137)
ร้องโดย Czecho No Republic
"GALAXY" (ตอนที่ 138 - 148)
ร้องโดย คิวโซ เนโกะคามิ
"Don't Let Me Down" (ตอนที่ 149 - 159)
ร้องโดย Gacharic Spin
"Over the Star"(ตอนที่ 17)
ร้องโดย ซากิ โอชิทานิ
"Saiyan Blood" (ตอนที่ 41)
ร้องโดย เบจิต้า (เรียว โฮริคาวะ)
"Tatta Hitori no Senshi" (ญี่ปุ่น: たったひとりの戦士; โรมาจิ: ทัตตะ ฮิโตริ โนะ เซนชิ) (ตอนที่ 82)
ร้องโดย ทรังคส์ (ทาเคชิ คุซาโอะ)
"Tada Kogoeru Elegy ~The Theme Of FREEZA~" (ญี่ปุ่น: ただ凍える挽歌（Elegy）〜The Theme Of FREEZA〜; โรมาจิ: ทาดะ โคโกเอรุ เอเรจี ~The Theme Of FREEZA~)
ร้องโดย Demon Kakka
ดูเพิ่ม

ดราก้อนบอล Z
แหล่งข้อมูลอื่น

เว็บไซต์อย่างเป็นทางการของโตเอะแอนิเมชัน
เว็บไซต์รวบรวมข้อมูลเกี่ยวกับดราก้อนบอล
สนามกีฬาตุวูนนะ

| --- | --- |
ภาพถ่ายทางอากาศของสนามกีฬา
th
ที่ตั้ง: ทินก้านจู้น 11072, ย่างกุ้ง ประเทศพม่า
พิกัด: 16°49′16.73″N 96°11′12.58″E﻿ / ﻿16.8213139°N 96.1868278°E﻿ / 16.8213139; 96.1868278
เจ้าของ: กระทรวงกีฬาและกิจการเยาวชน
ความจุ: 50,000 ที่นั่ง
พื้นผิว: หญ้า
เปิดใช้สนาม: ค.ศ. 1985
การใช้งาน
ฟุตบอลทีมชาติพม่า ย่างกุ้งยูไนเต็ด
ศูนย์ฝึกอบรมเยาวชนสนามกีฬาตุวูนนะ (พม่า: သုဝဏ္ဏ လူငယ် လေ့ကျင့်ရေး ကွင်း) เป็นสนามกีฬาอเนกประสงค์ในเมืองย่างกุ้ง ประเทศพม่า เป็นสนามที่ได้รับเลือกสำหรับการแข่งขัน ฟุตบอลและกรีฑาระดับชาติและนานาชาติส่วนใหญ่ สนามกีฬาแห่งนี้มีความจุ 50,000 ที่นั่ง ลู่วิ่ง 8 เลนของสนามกีฬาแห่งนี้เป็นลู่วิ่งแห่งแรกในประเทศพม่าที่เป็นไปตามมาตรฐาน กรีฑาโลก (IAAF)
ประวัติ

สนามกีฬาแห่งนี้สร้างขึ้นด้วยความช่วยเหลือจากรัฐบาลญี่ปุ่น แล้วเสร็จใน ค.ศ. 1985
วันที่ 23 มิถุนายน ถึง 3 กรกฎาคม ค.ศ. 2012 สนามกีฬาแห่งนี้เป็นสถานที่จัดการแข่งขัน ฟุตบอลเอเชียเยาวชนอายุไม่เกิน 22 ปี 2013 รอบคัดเลือก กลุ่ม G
สถานกีฬานี้ได้รับการบูรณะครั้งใหญ่และขยายพื้นที่เพื่อเป็นสนามเจ้าภาพในการแข่งขันฟุตบอลซีเกมส์ 2013 นอกจากนี้ยังเป็นเจ้าภาพการแข่งขันรอบคัดเลือก ฟุตบอลชิงแชมป์แห่งชาติอาเซียน 2012 และการแข่งขันหลักในปี 2016 กลุ่ม B อีกด้วย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สนามกีฬาตุวูนนะ
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  StadiumDB
คลองบางขุนเทียน

คลองบางขุนเทียนบริเวณวัดบางขุนเทียนนอก
คลองบางขุนเทียน เป็นคลองในพื้นที่เขตจอมทอง กรุงเทพมหานคร ที่เชื่อมต่อคลองสนามชัยกับคลองบางมด มีความกว้างคลองราว 8–15 เมตร มีความยาว 3,650 เมตร บริเวณคลองมีสวนลิ้นจี่โบราณอายุกว่า 100 ปี ซึ่งได้รับการคัดเลือกจากกระทรวงวัฒนธรรมให้เป็นรุกข มรดกของแผ่นดิน ริมคลองบางขุนเทียนเป็นที่ตั้งของวัดตั้งแต่สมัยอยุธยา 3 แห่ง คือ วัดบางขุนเทียนนอก วัดบางขุนเทียนใน และวัดบางขุนเทียนกลาง
ประวัติ

ชุมชนริมคลองบางขุนเทียนได้มีการตั้งถิ่นฐานมาตั้งแต่สมัยกรุงศรีอยุธยาก่อน พ.ศ. 2065 จะมีความสัมพันธ์กับเส้นทางคลองด่านซึ่งเป็นระบบคลองที่เชื่อมแม่น้ำเจ้าพระยากับแม่น้ำท่าจีน หลักฐานที่เก่าที่สุดปรากฏอยู่ในกำสรวลสมุทร ปรากฏชื่อ นางนอง ชุมชนย่านนางนองได้รับการพัฒนาต่อเนื่องตั้งแต่สมัยกรุงศรีอยุธยา ธนบุรี และรัตนโกสินทร์ โดยในสมัยพระบาทสมเด็จพระนั่งเกล้าเจ้าอยู่หัวมีการซ่อมคลองด่านและขุดคลองบางขุนเทียนเมื่อ พ.ศ. 2374 เพื่อให้เดินเรือสะดวกยิ่งขึ้นในการค้าขายกับต่างประเทศ พระบาทสมเด็จพระนั่งเกล้าเจ้าอยู่หัวโปรดเกล้าฯ ให้พระยาโชฎึกราชเศรษฐี (ทองจีน) เป็นผู้ดำเนินการขุด โดยขุดตั้งแต่ด่านวัดปากน้ำ ภาษีเจริญ ริมคลองบางกอกใหญ่ไปถึงวัดกก วัดเลา ความยาว 178.18 เส้น กว้าง 14 วา ลึก 6 ศอก
มีการบันทึกของชาวต่างประเทศ (พ.ศ. 2384–2365) ว่า "เมื่อเรามาถึงคุ้งที่สองในแม่น้ำนั้น สองฝั่งแม่น้ำก็มีแต่สวนหมากเต็มไปหมด คุ้งที่สามก็เต็มไปด้วยสวนผลไม้นับไม่ถ้วน มีกลิ่นหอมหวานของดอกไม้กลบไปหมด ขณะที่เราผ่านมาตามลำน้ำนับเป็นไมล์" แสดงให้เห็นว่าชุมชนคลองบางขุนเทียนจะต้องทำสวนหมากและสวนผลไม้จำนวนมาก
หลังสร้างเขื่อนภูมิพลเมื่อ พ.ศ. 2507 ทำให้คุ้งลิ้นจี่บริเวณคลองบางขุนเทียนซึ่งจากเดิมชาวสวนไม่เคยใช้ปุ๋ยหรือฉีดยาก็ต้องหันมาใส่ปุ๋ยเคมี ฉีดยาฆ่าแมลง ส่งผลให้กุ้งปลาตายเป็นจำนวนมาก จากพื้นที่สวนจึงเริ่มกลายเป็นโรงสีและโรงเลื่อยโดยเฉพาะช่วงปากคลองดาวคะนอง นอกจากนั้นยังเกิดการอพยพของแรงงานต่างพื้นที่เข้ามาจำนวนมาก ทำให้การใช้ที่ดินเป็นที่พักอาศัยและการค้ามากขึ้น และหลังจากตัดถนนสายสำคัญอย่าง ถนนพระรามที่ 2 และถนนจอมทอง ยิ่งทำให้บทบาททางสัญจรทางน้ำลดลง
ตำบลลาดสาลี่

| ตำบลลาดสาลี่ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Lat Sali
ประเทศ: ไทย
จังหวัด: ลพบุรี
อำเภอ: ท่าวุ้ง
พื้นที่
 • ทั้งหมด: 10.76 ตร.กม. (4.15 ตร.ไมล์)
ประชากร (2566)
 • ทั้งหมด: 1,523 คน
 • ความหนาแน่น: 141.54 คน/ตร.กม. (366.6 คน/ตร.ไมล์)
รหัสไปรษณีย์ : 15150
รหัสภูมิศาสตร์: 160509
 ส่วนหนึ่งของสารานุกรมประเทศไทย
ลาดสาลี่ เป็นตำบลในอำเภอท่าวุ้ง จังหวัดลพบุรี พื้นที่ทั้งหมดอยู่ในเขตขององค์การบริหารส่วนตำบลบางคู้ มีพื้นที่ 10.76 ตารางกิโลเมตร (คิดเป็น 6,725.1 ไร่) เป็นที่ราบลุ่มน้ำท่วมขังในฤดูน้ำหลาก
ที่ตั้งและอาณาเขต

ตำบลลาดสาลี่ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบางคู้ และตำบลโพตลาดแก้ว
ทิศตะวันออก ติดต่อกับตำบลโพธิ์ตรุ (อำเภอเมืองลพบุรี)
ทิศใต้ ติดต่อกับตำบลบ้านเบิก
ทิศตะวันตก ติดต่อกับตำบลหัวสำโรง
การปกครองส่วนภูมิภาค > การปกครองส่วนภูมิภาค

ตำบลลาดสาลี่แบ่งพื้นที่การปกครองออกเป็น 7 หมู่บ้าน ได้แก่
หมู่ที่ 1 บ้านลาดสาลี่
หมู่ที่ 2 บ้านลาดสาลี่
หมู่ที่ 3 บ้านลำอ้ายด้วน
หมู่ที่ 4 บ้านไผ่ตะล่อม
หมู่ที่ 5 บ้านกระทุ่มสูง
หมู่ที่ 6 บ้านโคกแฝก
หมู่ที่ 7 บ้านกระเบาเรียง
คลองบางสะแก

คลองบางสะแกตรงย่านดาวคะนอง
คลองบางสะแก หรือ คลองสะแก เป็นคลองในท้องที่เขตธนบุรีและเขตจอมทอง กรุงเทพมหานคร ปากคลองตั้งต้นโดยแยกจากคลองบางกอกใหญ่ในแขวงตลาดพลู ผ่านถนนเทอดไท วัดบางสะแกนอก วัดบางสะแกใน ไปออกคลองดาวคะนอง มีความยาวประมาณ 3.5 กิโลเมตร คลองมีความกว้าง 4–15 เมตร ปัจจุบันมีสภาพน้ำในคลองเน่าเสีย และเป็นคลองที่มีความสำคัญในการระบายน้ำ
เมื่อ พ.ศ. 2510 คณะรัฐมนตรีลงมติคลองบางสะแกเป็นหนึ่งในรายการคลองอนุรักษ์ ที่วัดบางสะแกนอกพบอาคารอุโบสถและใบเสมาสมัยอยุธยาตอนปลาย
บริเวณปากคลองบางสะแกตรงจุดตัดกับคลองดาวคะนองเป็นที่ตั้งของย่านดาวคะนอง ในอนาคตจะเป็นที่ตั้งของสถานีดาวคะนองของรถไฟฟ้ามหานคร สายฉลองรัชธรรม (โครงการช่วงเตาปูน-ราษฎร์บูรณะ-ครุใน) คาดว่าสถานีตั้งอยู่กลางถนนสมเด็จพระเจ้าตากสินช่วงซอยสมเด็จพระเจ้าตากสิน 44 และคลองบางสะแก ส่วนปากคลองอีกฝั่งบริเวณตัดกับคลองบางกอกใหญ่เป็นที่ตั้งของย่านตลาดพลู มีชุมชนอาศัยมายาวนาน ในอดีตเป็นตลาดท้องน้ำ ศูนย์กลางการแลกเปลี่ยนสินค้า โดยเฉพาะมีชื่อเสียงเรื่องพลูและหมากที่ปลูกกันมากในสวนเมืองบางกอก อีกทั้งยังมีชื่อเสียงในเรื่องรสชาติ โดยเฉพาะพลูเหลืองที่ปลูกกันเป็นขนัดใหญ่ในแถบนี้
คลองบางแก้ว (จังหวัดอ่างทองและจังหวัดพระนครศรีอยุธยา)

คลองบางแก้ว เป็นคลองที่แยกจากแม่น้ำเจ้าพระยาในตำบลบางแก้ว จังหวัดอ่างทอง ไหลไปทางทิศตะวันออกเฉียงใต้ ผ่านตำบลบ้านอิฐ ตำบลบ้านรี เข้าเขตจังหวัดพระนครศรีอยุธยา ผ่านตำบลบ้านนา ตำบลบ้านขวาง ตำบลท่าตอ ตำบลบ้านใหม่ อำเภอมหาราช ไหลไปบรรจบกับแม่น้ำลพบุรีที่ตำบลหัวไผ่ อำเภอมหาราช คลองบางแก้วมีความยาวประมาณ 15 กิโลเมตร
เดิมทีคลองบางแก้วเป็นแม่น้ำเจ้าพระยาสายเดิม ในรัชกาลสมัยสมเด็จพระเจ้าท้ายสระ เมื่อมีการขุดคลองหน้าศาลากลางจังหวัดอ่างทองไปทางอำเภอป่าโมก แม่น้ำตอนนี้จึงตื้นเขิน จนเมื่อ พ.ศ. 2356 พระบาทสมเด็จพระพุทธเลิศหล้านภาลัยโปรดให้เจ้าพระยาอภัยภูธรที่สมุหนายกเป็นแม่กองปิดทำนบกั้นน้ำที่เมืองอ่างทอง เพื่อให้สายน้ำไหลตลอดคลองบางแก้ว แต่ไม่สำเร็จ ทำนบพังทลายเนื่องจากทานกระแสน้ำไม่ไหว (ภายหลังจึงย้ายเมืองอ่างทองไปตั้งที่ปากคลองบางแก้ว)
แหล่งน้ำจากแม่น้ำเจ้าพระยาบริเวณปากคลองบางแก้วที่ตำบลบางแก้ว เป็นแหล่งน้ำที่มีความสำคัญในสมัยกรุงรัตนโกสินทร์ตั้งแต่รัชกาลที่ 1 ถึง รัชกาลที่ 4 และรัชสมัยรัชกาลที่ 9 ได้ใช้น้ำจากแม่น้ำสำคัญในประเทศ 5 สาย ซึ่งแหล่งน้ำจากแม่น้ำเจ้าพระยาบริเวณปากคลองบางแก้ว ตำบลบางแก้ว เป็นหนึ่งในแหล่งน้ำที่ใช้ทำพิธีเสกน้ำสำหรับถวายเป็นน้ำอภิเษกและน้ำสรงมูรธาภิเษกในพระราชพิธีเสด็จขึ้นเถลิงถวัลย์ราชสมบัติบรมราชาภิเษกและใช้น้ำจากแม่น้ำเจ้าพระยาตักที่กลางแม่น้ำเจ้าพระยาปากคลองบางแก้ว ตำบลบางแก้ว มาประกอบพิธีเสกน้ำ
แกงเหลือง

แกงส้มปักษ์ใต้  เป็นอาหารชนิดหนึ่งในภาคใต้ของประเทศไทย ในท้องถิ่นเรียกว่า แกงส้ม ซึ่งมีความแตกต่างจากแกงส้มของภาคอื่น ทั้งในด้านรสชาติ เครื่องปรุง วิธีการปรุง กลิ่น และสีสันของน้ำแกงที่ปรุงเสร็จแล้ว
ส่วนวัตถุดิบที่นิยมนำมาทำเป็นแกงเหลืองนั้นคล้ายกับแกงส้มของไทย เช่น ปลา กุ้ง หรือ หมูสามชั้น และใช้ผักต่าง ๆ เพื่อเพิ่มปริมาณและรสชาติ หรือบางครั้งใช้หน่อไม้ดอง
เครื่องปรุงพริกแกง

เครื่องปรุงต่างขึ้นอยู่กับปริมาณของวัตถุดิบ ของปลา กุ้ง ผัก และรสชาติตามชอบ
พริกขี้หนูสดหรือแห้ง
ขมิ้นชัน
กระเทียม
กะปิชนิดสำหรับแกง
น้ำมะนาวสด หรือ น้ำมะขามเปียก (บางครั้งใช้ยอดมะขามอ่อน)
เกลือ, น้ำปลาปรุงรส
วิธีปรุง

นำพริกขี้หนู ขมิ้นชัน กระเทียม เกลือในปริมาณเล็กน้อย โขลกรวมกันให้ละเอียด (หรือใช้เครื่องปั่นเอนกประสงค์) จากนั้นใส่กะปิลงไปรวมกันอีกครั้งหนึ่งตำให้เข้ากันจากนั้นพักไว้
หั่นปลาให้ขนาดพอเหมาะจากนั้นล้างสะอาดแล้วพักไว้ หากใช้กุ้งให้แกะเปลือกออก
นำผักมาล้างให้สะอาดจากนั้นหั่นให้มีขนาดพอเหมาะแล้วพักไว้
นำเครื่องแกงที่โขลกไว้ผสมน้ำในปริมาณเพียงพอที่จะให้น้ำท่วมตัวปลาและผักแล้วนำไปตั้งไฟระดับปานกลาง
เมื่อน้ำเดือดให้ใส่ผักลงไปรอจนผักสุก
ใส่เนื้อปลาหรือกุ้งที่เตรียมไว้ หากเป็นปลาไม่ควรคนมากเพราะจะทำให้เนื้อปลาขาดจากกัน รอจนปลาสุก
ปรุงรสด้วยน้ำมะนาว (น้ำมะขามเปียก) ตามชอบ อาจปรุงรสเพิ่มเติมด้วยน้ำปลา
ดูเพิ่ม

แกงส้ม
คริปโต.คอม อารีนา

| --- | --- |

th
ที่ตั้ง: 1111 S. Figueroa Street,   Los Angeles, California, 90015
พิกัด: 34°02′35″N 118°16′02″W﻿ / ﻿34.04306°N 118.26722°W﻿ / 34.04306; -118.26722
เจ้าของ: L.A. Arena Company Anschutz Entertainment Group
ผู้ดำเนินการ: L.A. Arena Company Anschutz Entertainment Group
ความจุ: Basketball: 19,079 Ice hockey: 18,118 Arena football: 18,118 Concerts: 20,000 Boxing/Wrestling: 21,000
การก่อสร้าง
ลงเสาเข็ม: March 31, 1998
เปิดใช้สนาม: October 17, 1999
งบประมาณในการก่อสร้าง: $375 Million USD
สถาปนิก: NBBJ
การใช้งาน
Los Angeles Clippers (NBA) (1999–present)  Los Angeles Lakers (NBA) (1999–present)  Los Angeles Kings (NHL) (1999–present)  Los Angeles Sparks (WNBA) (2001–present)  Los Angeles Avengers (AFL) (2000–2008)  Los Angeles D-Fenders (D-League) (2006–2010)
คริปโต.คอม อารีนา (อังกฤษ: Crypto.com Arena) ชื่อเดิม สเตเปิลส์เซ็นเตอร์ (อังกฤษ: Staples Center) เป็นสนามกีฬาในร่ม ความจุสูงสุด 20,000 ที่นั่ง ตั้งอยู่ที่ย่านดาวน์ทาวน์ ลอสแอนเจลิส สหรัฐอเมริกา
การก่อสร้างสเตเปิลส์เซ็นเตอร์ เริ่มในปี พ.ศ. 2541 และเปิดใช้ในปีต่อมา โดยเป็นสนามเหย้าของ ลอสแอนเจลิส เลเกอรส์ ในเอ็นบีเอ นอกจากนี้ยังสามารถปรับเป็นสถานที่แสดงคอนเสิร์ต ศูนย์ประชุม และสถานที่สำหรับประกาศผลรางวัล โดยสถาบันศิลปะวิทยาการการบันทึกเสียงแห่งสหรัฐอเมริกา ได้ใช้สถานที่นี้ในงานประกาศผลรางวัลแกรมมี ตั้งแต่ พ.ศ. 2543 และครอบครัวของไมเคิล แจ็กสัน ได้ใช้สถานที่นี้ในพิธีไว้อาลัยไมเคิล แจ็กสัน เมื่อวันที่ 7 กรกฎาคม พ.ศ. 2552
สนามเหย้า

สเตเปิลส์เซ็นเตอร์เป็นสนามเหย้าของทีมกีฬาหลายทีมได้แก่
ลอสแอนเจลิส เลเกอรส์ (เอ็นบีเอ)
ลอสแอนเจลิส คลิปเปอรส์ (เอ็นบีเอ)
ลอสแอนเจลิส สปารกส์ (เอ็นบีเอหญิง)
ลอสแอนเจลิส คิงส์ (เอ็นเอชแอล)
ลอสแอนเจลิส ดี-เฟนเดอรส์ (ดี-ลีก)
แหล่งข้อมูลอื่น

Staples Center official website
AEG Worldwide เก็บถาวร 2006-07-07 ที่ เวย์แบ็กแมชชีน
Arena map and directions
แม่แบบ:WrestleMania venues
คลองบางแวก

คลองบางแวกบริเวณใกล้วัดบางแวก
คลองบางแวก เป็นคลองที่เชื่อมโยงกับคลองอื่น ๆ เช่น คลองราชมนตรี คลองภาษีเจริญ และคลองบางกอกใหญ่ ในท้องที่เขตบางแคและเขตภาษีเจริญ กรุงเทพมหานคร ในเขตภาษีเจริญมีความยาว 4,000 เมตร กว้าง  6–10 เมตร ในเขตบางแคมีความยาว 6,500 กว้าง  6–10 เมตร เป็นเส้นทางรองรับน้ำฝนและเส้นทางระบายน้ำที่สำคัญ
เหตุที่ชื่อคลองบางแวก ในยุคสมัยนั้นการเข้าถึงพื้นที่ต้องใช้การสัญจรทางน้ำ การจะเข้าคลองบางแวกได้ต้องแหวกผักตบชวาที่มีอยู่เป็นจำนวนมาก บริเวณคลองบางแวกมีการตั้งชุมชนมาตั้งแต่สมัยอยุธยา วัดบางแวกถือเป็นวัดที่เก่าแก่ที่สุดในย่านนี้ สร้างขึ้นในสมัยปลายกรุงศรีอยุธยา (ประมาณ พ.ศ. 2285) เดิมในบริเวณนี้เต็มไปด้วยพื้นที่นาและสวน เป็นเส้นทางที่คลาคล่ำไปด้วยเรือสินค้านานาชนิด พ่อค้าแม่ค้าจากบางช้าง ราชบุรี เป็นต้น ต่างนำผลผลิตของตนล่องเรือลงมาจำหน่ายแลกเปลี่ยนกัน
วัดที่ตั้งอยู่ริมคลองบางแวก ได้แก่ วัดบางแวก วัดนก วัดตะโน วัดโตนด วัดชัยฉิมพลี และวัดบุณยประดิษฐ์ซึ่งบริเวณหน้าวัดมีการปลูกต้นทองอุไรภายในสวนป่าปริศนาธรรม
อูนีโอเนสปอร์ตีวาเลชเช

อูนีโอเนสปอร์ตีวาเลชเช หรือ เลชเช (อิตาลี: Lecce) เป็นสโมสรฟุตบอลอิตาลี ตั้งอยู่ที่เลชเชในแคว้นปุลยา ปัจจุบันแข่งขันในเซเรียอา ซึ่งเป็นลีกสูงสุดของอิตาลี สนามเหย้าของสโมสรคือสตาดีโอเวียเดลมาเร ความจุ 31,533 ที่นั่ง หัวหน้าผู้ฝึกสอนคนปัจจุบันคือ ฟาบิโอ ลิเวรานี ซึ่งทำหน้าที่มาตั้งแต่เดือนกันยายน ค.ศ. 2017 เขาช่วยให้เลชเชเลื่อนชั้นถึงสองครั้ง จากเซเรียซีไปสู่เซเรียบี และไปสู่เซเรียอา ตามลำดับ
สโมสรก่อตั้งใน ค.ศ. 1908 ช่วงเวลาส่วนใหญ่ของสโมสรจะสลับกันขึ้นลงระหว่างลีกระดับสองและลีกสูงสุด โดยสโมสรปรากฎตัวบนลีกสูงสุดครั้งแรกในฤดูกาล 1985–86 ผลงานที่ดีที่สุดบนเซเรียอาคืออันดับที่ 9 ในฤดูกาล 1988–89 หากดูตารางคะแนนเซเรียอาตลอดกาล เลชเชจะอยู่ในอันดับที่ 27 สโมสรลงเล่นในเซเรียอา 15 ฤดูกาล และเซเรียบี 25 ฤดูกาล เคยชนะเลิศโกปปาอาลิเดลลาวิตตอเรียในฐานะแชมป์เซเรียบีในปี 2010 นอกจากนี้ยังเคยชนะเลิศโกปปาอิตาเลียเซเรียซีในปี 1975 และแองโกล-อิตาเลียนคัพ (ถ้วยกึ่งอาชีพ) ในปี 1976
ผู้เล่นและแฟนของเลชเช มักถูกเรียกว่า ซาเลนตินี หรือ จัลโลรอสซี หรือ ลูปี
เกียรติประวัติ

เซเรียบี
โกปปาอาลิเดลลาวิตตอเรีย (1) – 2009–10
เลื่อนชั้น – 1984–85, 1987–88, 1992–93, 1996–97, 1998–99, 2002–03, 2007–08, 2009–10, 2018-19
เซเรียซี
ชนะเลิศ – 1945–46, 1975–76, 1995–96, 2017–18
โกปปาอิตาเลียเซเรียซี
ชนะเลิศ – 1975–76
แองโกล-อิตาเลียนคัพ (กึ่งอาชีพ)
ชนะเลิศ – 1976–77
เกียรติประวัติ > เกียรติประวัติทีมเยาวชน

Campionato Nazionale Primavera
ชนะเลิศ – 2002–2003, 2003–2004
Coppa Italia Primavera
ชนะเลิศ – 2001–2002, 2004–2005
Supercoppa Primavera
ชนะเลิศ – 2004, 2005
แหล่งข้อมูลอื่น

Official website